 Adevarata Religie

De Abu Ameenah

Bilal Philips

 Islamul

Primul lucru care ar trebui stiut si inteles in mod clar despre Islam este semnificatia denumirii acestei religii. Islamul nu este numit dupa o persoana, cum este in cazul crestinismului, care si-a primit denumirea dupa Isus Christos, sau in cazul budismului - dupa Gotama Buddha, confucianismului - dupa Confucius, sau in situatia marxismului - dupa Karl Marx. Nu si-a primit numele nici potrivit denumirii vreunui trib, cum a fost in cazul iudaismului care a fost numit dupa tribul Judah sau al hinduismului, numit dupa Hindus. Islamul este adevarata religie a lui Allah si ca atare numele sau reprezinta principiul de baza al religiei divine; supunerea totala a vointei fata de singura divinitate demna de venerare. Deci nu avem de a face cu o noua religie adusa de Profetul Muhammad (Pacea si binecuvantarea lui Allah fie asupra lui) in Arabia secolului al VII-lea, ci pur si simplu cu singura religie adevarata provenind de la Allah si exprimata in forma sa finala.

Islamul este religia care i-a fost data lui Adam, primul om, si totodata primul Profet al lui Allah. De asemenea, islamul este religia tuturor Profetilor trimisi de Allah umanitatii. Numele religiei ceresti Islam nu a fost decis la ani de zile dupa aparitia acesteia, de catre alte generatii de oameni. A fost ales de Allah Insusi si acest lucru a fost mentionat in mod clar in ultima revelatie facuta umanitatii. In cartea finala a revelatiei divine Allah afirma urmatoarele:

”In ziua aceasta, am desavarsit religia voastra si am implinit harul Meu asupra voastra si am incuviintat Islamul ca religie pentru voi!” (Coran, Traducerea sensurilor, 5:3)

"Acela care doreste o alta religie decat Islamul, nu-i va fi acceptata, si el se va afla in Lumea de Apoi printre cei pierduti. " (Coran, Traducerea sensurilor, 3:85)

"Avraam nu a fost nici iudeu, nici crestin. El a fost credincios adevarat si intru totul supus lui Allah [musulman], si nu a fost dintre cei care-I fac semeni." (Coran, Traducerea sensurilor, 3:67)

Nicaieri in Biblie nu veti gasi ca Allah spune poporului profetului Moise sau descedentilor sai ca religia lor este iudaismul, sau crestinilor ca religia lor este crestinismul. De fapt, Christos nu a fost numele sau, si nici Isus! Numele Christos provine din cuvantul grecesc „Christos” care inseamana “cel uns”. Adica Christos este o traducere in limba greaca a denumirii evreiesti “Messiah”. Pe de alta parte, numele Isus reprezinta o forma latinizata a numelui evreiesc Esau.

Pentru a pastra tonul simplu, voi continua sa fac referire la profetul Esau (Pacea si binecuvantarea lui Allah fie asupra lui) cu numele de Isus. In ceea ce priveste religia sa, era reprezentata de ceea ce a cerut adeptilor sai sa faca. Ca si profetii de dinaintea sa, le-a cerut oamenilor sa se supuna vointei lui Allah (aspect ce face parte din Islam) si i-a avertizat sa stea departe de zeitatile false plasmuite de imaginatia umana. Potrivit Noului Testament, el i-a invatat pe cei care l-au urmat sa se roage astfel: « Faca-se voia Ta atat in cer, cat si pe pamint. »

 MESAJUL ISLAMULUI

Supunerea totala a vointei fata de Allah reprezinta esenta venerarii, iar principalul mesaj transmis de religia divina a lui Allah este cel de a-L venera numai pe Allah si de a evita divinizarea oricui altcuiva, vreunui loc sau a altuia in afara de Allah. Pentru ca tot ceea ce ne inconjoara este creat de Allah, Creatorul tuturor lucrurilor. Se poate afirma ca, in esenta, Islamul ii cere omului sa se indeparteze de la venerarea creatiilor si il invita sa nu divinizeze pe nimeni altcineva in afara de Creator. El este singurul vrednic de venerarea omului, pentru ca doar prin vointa Sa raspunde la rugaciuni. Daca un om se roaga la un copac si se raspunde la rugaciunile sale, nu copacul este cel care raspunde, ci Allah, pentru ca permite sa se indeplineasca obiectul rugaciunii omului respectiv. S-ar putea afirma: “Este evident”, insa in ceea ce ii priveste pe cei care venereaza copaci s-ar putea sa nu fie clar acest aspect. In mod asemanator, cei care se roaga la Isus, Buddha, sau Krishna, la sfintul Christopher sau sfintul Jude ori chiar la Muhammad, la rugaciunile catre acestia nu raspund ei, ci Allah.

Isus nu a spus celor care l-au urmat sa il venereze pe el, ci sa il slaveasca pe Allah. Dupa cum ni se spune si in Coran:

"Si cand va zice Allah: "O, Isus, fiu al Mariei! Le-ai spus tu oamenilor: "Luati-ma pe mine si pe mama mea drept dumnezei in locul lui Allah?", el ii va raspunde: "Marire Tie! Eu nu as fi putut sa.spun ceea ce nu aveam dreptul sa spun! Daca as fi spus, ai sti, caci Tu doara stii ce este in sufletul meu, pe cind eu nu stiu ce este in sufletul Tau! Doara Tu esti Marele Stiutor al celor nestiute!".” (Coran, Traducerea sensurilor, 5:116)

Nici pe sine nu s-a venerat, ci l-a venerat pe Allah. Acest principiu de baza este prezentat la loc de cinste, in capitolul care deschide Coranul, cunoscut drept Sura Al-Faatihah, versetul 5:

" Numai pe Tine Te adoram, numai la Tine cerem ajutor".

Intr-o alta sura din ultima Carte revelata, Coranul, Allah a mai spus:

"Si Domnul vostru zice: "Chemati-Ma Si Eu va voi raspunde! Aceia care din prea multa trufie refuza sa Ma adore vor intra in Gheena umiliti". "(Coran, Traducerea sensurilor, 40:60)

Trebuie scos in evidenta faptul ca mesajul de baza al Islamului este ca Allah si creatia Sa reprezinta in mod clar entitati diferite. Allah nu se regaseste in creatia sa si nu face parte din aceasta si de asemenea Allah nu este creatia Sa sau o parte din aceasta. Acest lucru ar putea parea clar, insa actiunea omului de a venera creatia in loc sa il slaveasca pe Creator este bazata, in mare parte, pe intelegerea eronata a acestui concept. Este vorba despre opinia potrivit careia esenta divinitatii se regaseste pretutindeni in creatia Sa, sau ca entitatea divina este sau a fost prezenta in anumite aspecte ale creatiei Sale, ceea ce a oferit justificare pentru venerarea creatiei, desi acest lucru ar putea fi numit si slavirea lui Allah prin intermediul Creatiei sale. Totusi, mesajul Islamului, in forma in care a fost adus umanitatii de catre Profetii lui Allah, este cel de a-L venera doar pe Allah si de a evita venerarea creatiei Sale, fie in mod direct sau indirect. In Qu’raan, Allah spune clar:

" Noi am trimis la fiecare comunitate un trimis [ca sa le zica]: „Adorati-L pe Allah si tineti-va departe de Taghut!”" (Coran, Traducerea sensurilor, 16:36)

Atunci cind cel care venereaza idoli este intrebat de ce se inchina unor idoli creati de om, raspunsul invariabil este ca nu venereaza de fapt acea statuie de piatra sau imagine, ci pe Allah, care este prezent in ea. Ei sustin ca idolul din piatra nu reprezinta decit un punct focalizat al esentei lui Allah, si nu pe Allah insusi! Cei care au acceptat conceptul potrivit caruia prezenta lui Allah se regaseste in creatia sa, in orice forma, vor fi obligati sa accepte acest argument al idolatriei. In timp ce o persoana care intelege mesajul de baza al Islamului si implicatiile acestuia nu ar cadea niciodata in idolatrie, indiferent cum ar fi explicata aceasta. De-a lungul timpului, cei care au pretins existenta divinitatii in ei insisi si-au bazat pretentiile pe credinta gresita ca Allah se regaseste in fiinta umana. A fost necesar doar sa afirme ca desi Allah se regaseste in toti oamenii, potrivit conceptiei lor eronate, El se regaseste intr-o masura mai mare in ei decat in semenii lor. Deci ei pretind ca ar trebui sa ne supunem vointei lor si sa ii veneram, pentru ca ei sint fie insusi Dumnezeu personificat, fie Dumnezeu concentrat intr-o persoana.

In mod asemanator, cei care au sustinut sanctificarea altor oameni dupa ce acestia din urma au trecut in nefiinta, au gasit un teren fertil printre cei care accepta falsa credinta potrivit careia Dumnezeu este prezent in fiinta umana. O persoana care a reusit sa isi insuseasca mesajul primordial al Islamului si implicatiile acestuia nu ar fi niciodata de acord sa venereze o alta fiinta umana, indiferent de circumstante. Esenta religiei lui Allah este un apel clar la venerarea Creatorului si la respingerea slavirii creatiei, in orice forma s-ar prezenta aceasta. Aceasta este semnificatia motto-ului Islamului : "Laa Ilaaha lllallaah" (Nu exista alta divinitate in afara de Allah).

Repetarea acestuia atrage in mod automat dupa sine includerea celui care il pronunta in Islam, iar credinta sincera in acest motto garanteaza Paradisul.

Astfel, cel din urma Profet al Islamului a spus: "Oricine rosteste: Nu exista alta divinitate in afara de Allah si moare crezind in acest crez va intra in Paradis".(Relatat de Abu Dharr si inclus in seria de relatari autentice de Al-Bukhaaree si Muslim).

Consta in supunerea fata de Allah ca fiind singura divinitate, supunerea fata de El prin respectarea poruncilor Sale, precum si renegarea politeismului si politeistilor.

Taghut*: tot ceea ce este adorat in afara de Allah

 Mesajul falsei religii

Exista atit de multe secte, culte, religii, filozofii si miscari in intreaga lume, si toate pretind ca reprezinta calea cea dreapta sau singura cale spre Allah. Cum se poate determina care dintre ele este cea corecta sau daca toate sunt bune? Metoda prin care s-ar putea gasi raspunsul este cea prin care se inlatura diferentele superficiale dintre invataturile diversilor pretendenti la adevarul suprem si identificarea obiectului central al venerarii, la care acestia fac apel in mod direct sau indirect. Ei sustin fie ca toti oamenii sint zei, fie ca anumiti oameni au fost Allah sau ca natura este de fapt Allah, ori ca Allah reprezinta o plasmuire a imaginatiei umane.

Deci se poate afirma ca mesajul de baza al falsei religii este cel ca Allah poate fi venerat sub forma creatiei Sale. Falsele religii il imbie pe om sa venereze creatia numind-o pe aceasta sau pe unele aspecte din ea Dumnezeu. De exemplu, Profetul Isus le-a spus celor care l-au urmat sa il venereze pe Allah, insa cei care pretind a fi adeptii sai le cer in ziua de astazi oamenilor sa il venereze pe Isus, sustinind ca acesta a fost Allah !

Buddha a fost un reformator care a introdus un numar de principii umanisme religiei din India. El nu a afirmat ca este Dumnezu, nici nu a sugerat adeptilor sai faptul ca el insusi ar reprezenta un obiect de venerare. Totusi, in ziua de azi, majoritatea budistilor din afara Indiei l-au adoptat ca fiind Dumnezeu si se inchina idolilor fauriti de ei potrivit perceptiei proprii referitoare la modalitatea in care acesta ar arata.

Folosind principiul identificarii obiectului de venerare, religia falsa devine evidenta, iar natura inventata a originilor sale devine clara. Dupa cum Allah a spus in Qu’ran:

Ceea ce venerati voi in afara de El reprezinta doar nume pe care voi si stramosii vostri le-ati inventat, pentru care Allah nu a trimis nici o baza. Poruncile le poate da doar Allah:

„Nu adorati afara de El decat niste nume pe care le-ati nascocit voi si parintii vostri si carora Allah nu le-a pogorat nici o dovada! Judecata nu este decat la Allah! El v-a poruncit sa nu-L adorati decat pe El! Aceasta este religia cea dreapta, insa cei mai multi oameni nu stiu." (Coran, Traducerea sensurilor, 12:40)

Se mai poate sustine faptul ca toate religiile promoveaza invataturi pozitive, asa ca de ce ar conta pe care dintre acestea le urmezi. Raspunsul este ca toate religiile false promoveaza cel mai mare rau, venerarea creatiei. Venerarea creatiei este cel mai mare pacat care l-ar putea comite omul, pentru ca acesta contrazice insusi scopul creatiei sale. Omul a fost creat doar pentru a-L venera pe Allah, dupa cum Allah a spus in mod clar in Coran:

"Eu nu i-am creat pe djinni si oameni decat pentru ca ei sa Ma adore."(Coran, Traducerea sensurilor, 51:56)

Prin urmare, venerarea creatiei, care reprezinta esenta idolatriei, este singurul pacat de neiertat. Cel care moare in aceasta stare de idolatrie si-a pecetluit soarta pentru viata viitoare. Aceasta nu este doar o parere, ci este un fapt revelat de Allah in cadrul ultimei sale revelatii catre umanitate:

"Allah nu iarta sa I se faca vreun partas. Afara de aceasta, El iarta cui voieste. Iar acela care pune in rand cu Allah un partas, nascoceste un mare pacat!" (Coran, Traducerea sensurilor, 4:48)

 Universalitatea Islamului

Cum consecinta falsei religii este atat de grava, adevarata religie a lui Allah trebuie sa fie inteleasa la nivel universal si accesibila, nu delimitata pentru cineva anume, loc sau timp. Nu trebuie sa existe conditii pentru ca un credincios sa obtina Paradisul, cum este, de exemplu, la crestini, care cred intr-un salvator, intr-un mantuitor etc. Pe cand principiul de baza al islamului este in definitia lui - Singurul salvator este Dumnezeu - unde gasim radacinile universalitatii islamului. Oricine crede ca Allah este unul si este diferit de creatiile Sale, si se supune lui Allah, el devine musulman in trup, suflet si este eligibil pentru paradis. Oricine, oricand, din cea mai indepartata regiune a lumii poate deveni musulman, un discipol a religiei lui Dumnezeu, Islam, numai respingand venerarea creatiilor lui Allah si intorcandu-se la Allah Unicul. Este de retinut faptul ca identificarea in supunerea la Allah il solicita pe acela care alege dintre bine si rau, iar aceasta alegere implica responsabilitati. Omul va fi responsabil de alegerea sa si in acelasi timp el trebuie sa incerce pana la capatul puterilor sa faca bine si sa evite raul. Cel mai bun lucru este sa-l adoram pe Allah singur, iar cel mai rau lucru este sa adoram creatiile lui Allah in locul Sau.

De fapt acest lucru este exprimat in Sfantul Coran:

”Cei care au crezut în [Islam], precum si aceia dintre cei care s-au iudaizat, dintre crestinii si sabeenii care au crezut în Allah si în Ziua de Apoi si au facut bine, vor avea rasplata lor de la Domnul lor. Ei n-au a se teme si nici nu se vor mahni.”

(Coran, Traducerea sensurilor, 2:62)

”Iar cei care-i iau drept aliati pe Allah, pe Trimisul Lui si pe cei care cred [vor izbandi, caci aceasta este] tabara lui Allah care va fi biruitoare!”

(Coran, Traducerea sensurilor, 5:56)

 Recunoasterea lui Allah

Intrebarea care se ridica aici este cum ne putem astepta ca toti oamenii sa creada in Allah, date fiind diversele lor medii de provenienta, societati si culturi? Pentru ca oamenii sa fie responsabili in actele de adorare fata de Allah ei trebuie sa aiba acces la cunoasterea lui Allah. Revelatia finala ne invata ca toti oameni au indentificarea lui Allah imprimata in sufletele lor, este o parte din firea lor cu care au fost creati.

“Si cand Domnul tau a scos urmasi din fiii lui Adam, din coastele lor si le-a cerut sa marturiseasca ei însisi, [zicandu-le]: "Nu sunt Eu Domnul vostru?", au raspuns ei: "Ba da, facem marturie!", pentru ca voi sa nu spuneti in Ziua Invierii: Noi am fost fara grija de aceasta!"

173. Sau sa nu spuneti “Parintii nostri au fost politeisti mai inainte, iar noi suntem urmasi dupa ei. Vrei Tu sa ne pierzi pentru ceea ce au facut cei mincinosi?”.

(Coran, Traducerea sensurilor, 7:172,173)

Apoi Allah explica de ce El i-a pus pe oameni sa marturiseasca, ca El este creatorul, singurul Dumnezeu adevarat demn de venerat. El a spus: “Aceasta in cazul in care vei spune la Ziua Judecatii" Intr-adevar noi nu stiam toate acestea... sa nu se spuna ca: Nu stiam ca Tu Allah esti Dumnezeul nostru, nimeni nu ne-a spus ca trebuie sa te veneram pe Tine Singur.”

Allah a explicat aceasta in cazul in care vei spune: Cu siguranta stramosii nostri sunt cei care i-au facut parteneri lui Allah iar noi suntem urmasii lor, ne vei distruge pe noi pentru ceea ce ei au mintit?

Intr-adevar fiecare copil se naste cu credinta in Allah iar inclinatiile se numesc Fitrah in limba araba.

Daca un copil este lasat singur, el il va venera pe Allah in felul lui, dar toti copiii sunt afectati de ceea ce vad, de ceea ce ii inconjoara.

Profetul Muhammad (Pacea si binecuvantarea lui Allah fie asupra lui) relateaza ca Allah Preainaltul a spus: “I-am creeat pe servitorii Mei in religia cea dreapta dar diavolii ii fac pe ei sa mearga gresit.”

Profetul Muhammad (Pacea si binecuvantarea lui Allah fie asupra lui) de asemenea a spus: “Fiecare copil este nascut cu fitrah apoi parintii lor ii fac pe ei evrei, crestini, zoroastrieni - la fel cum un animal da nastere unui progenituri normale. Ati vazut ca vreunul s-ar fi nascut mutilat?” (relatare de Bukhary si Muslim)

Daca oamenii sunt cinstiti cu ei insisi vor respinge Dumnezeii cei falsi si il vor cauta pe Allah si calea care a fost facuta usoara pentru ei, dar daca ei continua sa-l respinga pe Allah, si continua sa venereze Creatia lui Allah, va fi mult mai dificil pentru ei sa gaseasca scapare.

Profetii au fost trimisi cum am mentionat mai devreme, fiecarei natiuni si trib sa sprijine natura umana care crede intr-un singur Dumnezeu. Oamenii sunt nascuti cu aceasta inclinatie, sa-l adore pe El si sa intareasca adevarul divin in ziua cand pacatele se vor descoperi de catre Allah. Desi in cele mai multe cazuri invataturile profetilor au fost deformate, pe alocuri ramanand cateva puncte adevarate si gresite. De exemplu cele zece porunci din Torah, confirmate de Evanghelie si existenta unei pedepse impotriva crimelor, furtului si adulterului. Prin urmare fiecare suflet va fi socotit pentru credinta sa in Allah, pentru aceptarea sau nu a Islamului, pentru supunerea fata de vointa lui Allah.

Ne rugam lui Allah Preainaltul sa ne tina pe calea cea dreapta, sa ne calauzeasca. El este cu siguranta Cel Iertator. Toata lauda si slava se cuvine Lui, Stapanul Lumilor, si pacea si binecuvantarea lui Allah fie asupra profetului Muhammad, asupra familiei lui, a companionilor si a celor care i-au urmat.